Jay Rand

Jay J. Rand, II (født 4. mars 1950 i Lake Placid) er en amerikansk tidligere skihopper som konkurrerte internasjonalt i årene 1968-1978.

I OL i 1968 ble han nummer 35 i storbakken i Saint-Nizier og nummer 42 i normalbakken i Autrans. Han fikk 30. plass i universiaden i Rovaniemi i 1970 og ble samme år nasjonal studentmester (NCAA-mester) som representant for University of Colorado. Det ble 37. plass i VM i skiflyging i Oberstdorf 1973. Rand ble nummer 59 sammenlagt i den tysk-østerrikske hoppuka 1973/74. I ski-VM i Falun 1974 ble han nummer 33 i normalbakken og 52 (av 60 deltakere) i storbakken.

Etter at han la opp som skihopper, var Jay Rand i mange år sjef for hoppanlegget MacKenzie Intervale Ski Jumping Complex i Lake Placid, og deretter for Whiteface Mountain Ski Area. Han har også vært leder for New York Ski Educational Foundation og kommentert skihopping på TV-kanalen ABC. Han ble valgt inn i The American Ski Jumping Hall of Fame i 2008.

Jay Rand er svigerfar til alpinisten Andrew Weibrecht. Jays far med samme navn var også skihopper, på godt nasjonalt nivå.

Referanser

Eksterne lenker 
 

Skihoppere fra USA
Deltakere for USA under Vinter-OL 1968
Skihoppere under Vinter-OL 1968
Personer fra Lake Placid